To rumænere, på henholdsvis 29 og 27 år, er onsdag blevet idømt seks måneders fængsel for at forsøge at aflæse betalingskort på Shell i Aalborg SV. Den 5. august i år blev de to mænd opdaget, da de satte et såkaldt "skimmings-udstyr" op i betalingsautomaten. Formålet med udstyret var at aflæse data fra betalingskortenes magnetstriber, hvilket skulle bruges til at fabrikere falske betalingskort eller at hæve penge fra de pågældende kort. De to mænd blev opdaget af bestyreren af tankstationen, og de blev begge anholdt umiddelbart efter. Dommen faldt ved Retten i Aalborg. Ud over en fængselsdom på seks måneder, blev de to mænd udvist fra Danmark og fik indrejseforbud i seks år.

Opsummering:
To rumænske mænd skal seks måneder i fængsel for at sætte udstyr op på en tankstation i Aalborg, der skulle aflæse data fra betalingskort.